b'\n_START_ARTICLE_\nOverprotected\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbOverprotected\xc2\xab\xc2\xa0sta napisala Max Martin in Rami Yacoub. Je teen pop in dance-pop pesem, ki traja tri minute in osemnajst sekund. Napisana je v E-duru, vokali Britney Spears pa se v njej raztezajo od A\xe2\x82\x83 do C\xe2\x82\x85. V intervjuju z revijo Daily Record je Britney Spears razkrila, da se lahko z besedilom pesmi pove\xc5\xbee\xc2\xa0\xc2\xbbna osebni stopnji, saj se nekako po\xc4\x8dutim preve\xc4\x8d za\xc5\xa1\xc4\x8diteno. Ko si \xc5\xbeelim iti ven, mora biti vse organizirano vnaprej. Mislim, da se ostali otroci moje starosti lahko s to pesmijo pove\xc5\xbeejo le do dolo\xc4\x8dene mere.\xc2\xab\n_START_SECTION_\nDarkchildov remix\n_START_PARAGRAPH_\nPotem, ko ga je zalo\xc5\xbeba Jive Records najela zato, da bi ustvaril remix pesmi\xc2\xa0\xc2\xbbOveprotected\xc2\xab, je Rodney Jerkins razkril, da je zalo\xc5\xbeba\xc2\xa0\xc2\xbbpotrebovala nor remix\xc2\xab. O remixu samemu je povedal, da je\xc2\xa0\xc2\xbbremix stare \xc5\xa1ole, kar se mi zdi dobro, saj je to element, ki ga [Britney Spears] nikoli ni obvladala, vendar je \xc5\xa1e vseeno del njenega stila. Vso no\xc4\x8d sem ga vrtel. [Ima] enako besedilo, samo glasba je malce druga\xc4\x8dna.\xc2\xab\xc2\xa0\xc2\xbbDarkchildov remix\xc2\xab\xc2\xa0so na za\xc4\x8detku odposlali radijem v sredi marca 2002; kakorkoli \xc5\xbee, pesem so kasneje izdali \xc5\xa1ele 1. aprila 2002.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbOverprotected\xc2\xab\xc2\xa0je bila zelo uspe\xc5\xa1na v Zdru\xc5\xbeenem kraljestvu, kjer je takoj ob izzidu na lestvici zasedla peto, \xc5\xbee \xc4\x8dez en teden pa se je pomaknila na \xc4\x8detrto mesto. Singl je v dr\xc5\xbeavi prodal 140.000 kopij izvodov. Velik uspeh je do\xc5\xbeivel tudi v Argentini, na \xc4\x8cilah in v Mehiki. Singl je zasedel eno izmed prvih desetih mest na belgijski, italijanski in finski glasbeni lestvici ter \xc5\xa1e v petih drugih dr\xc5\xbeavah. V Franciji je zaradi uspe\xc5\xa1ne prodaje prejel srebrno, na \xc5\xa1vedskem pa zlato certifikacijo. 4. maja 2002 je\xc2\xa0\xc2\xbbDarkchildov remix\xc2\xab\xc2\xa0pesmi zasedel \xc5\xa1estinosemdeseto mesto na lestvici Billboard Hot 100, kjer je ostal \xc5\xa1e pet tednov. Uvrstil se je tudi na lestvico Billboard Pop Songs, kjer je 25. maja 2002 dosegel svoj vrhunec, petintrideseto mesto, nato pa se na lestvico ni ve\xc4\x8d uvrstil. V Kanadi je bila pesem uspe\xc5\xa1nej\xc5\xa1a, kjer je na dr\xc5\xbeavni lestvici zasedla dvaindvajseto mesto.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbOverprotected\xc2\xab\xc2\xa0je re\xc5\xbeiral Billie Woodruff, produciralo ga je podjetje Geneva Films, koreografijo zanj pa je sestavil Brian Friedman. Za\xc4\x8dne se z Britney Spears, ki se odpelje z avtom stran od vsiljivih medijev, medtem pa si vrti instrumentalno verzijo pesmi\xc2\xa0\xc2\xbbBombastic Love\xc2\xab, vklju\xc4\x8deno na album Britney. Odlo\xc4\x8di se, da bo od\xc5\xa1la v zapu\xc5\xa1\xc4\x8deno tovarno, upajo\xc4\x8d, da ji bodo fotografi prenehali slediti. Ko vstopi v tovarno, pri\xc4\x8dne plesati. Nato ji od znotraj sledijo tudi njeni plesalci. Britney \xc5\xa1e naprej ple\xc5\xa1e in se \xc5\xa1ali, nato pa vsi skupaj pri\xc4\x8dnejo izvajati zahtevno plesno to\xc4\x8dko. Blizu konca videospota vidimo Britney Spears v sobi s stenami, prekritimi s fotografijami in \xc4\x8dlanki o njej. Stene se premaknejo in simbolizirajo, da je\xc2\xa0\xc2\xbbpreve\xc4\x8d za\xc5\xa1\xc4\x8ditena\xc2\xab. Ob koncu Britney Spears hodi ob steni in zapusti tovarno. V videospotu nosi obleke argentinskega podjetja\xc2\xa0\xc2\xbbKosiuko\xc2\xab. Za ta obla\xc4\x8dila se je odlo\xc4\x8dila zato, ker je menila, da so zelo okusna. Obla\xc4\x8dila so ji priskrbeli vodje podjetja, ki so \xc5\xbeeleli svoje izdelke promovirati tudi v Zdru\xc5\xbeenih dr\xc5\xbeavah Amerike. Od takrat so odprli trgovine s svojimi izdelki tudi v Miamiju in drugih ameri\xc5\xa1kih mestih.\n_START_SECTION_\nVideospot za\xc2\xa0\xc2\xbbDarkchildov remix\xc2\xab\n_START_PARAGRAPH_\nVideospot za\xc2\xa0\xc2\xbbDarkchildov remix\xc2\xab\xc2\xa0je re\xc5\xbeiral Chris Applebaum, produciralo pa ga je podjetje A Band Apart Productions. Koreografijo za to verzijo videospota je sestavil Brian Friedman. Na za\xc4\x8detku videospota se poka\xc5\xbee Britney Spears s svojimi prijatelji med igranjem v hotelski sobi. Na televiziji se prika\xc5\xbee negativno poro\xc4\x8dilo o njej in s prijatelji za\xc4\x8dnejo govoriti o tem, da se s poro\xc4\x8dilom ne strinjajo. Britney Spears nato pokli\xc4\x8de svojega telesnega stra\xc5\xbearja in govori s krpo prek ust, da bi prikrila zvok svojega glasu, ter mu naro\xc4\x8di, naj zapusti areno, da se lahko s prijatelji izmuznejo iz hotela in tako u\xc5\xbeivajo v dnevu. Ste\xc4\x8dejo v dvigalo in pazijo, da jih ne ujamejo varnostne kamere, nato pa odidejo v glavno avlo. Potem Britney Spears ste\xc4\x8de navzdol in izvede kratko plesno to\xc4\x8dko. Nato s svojimi prijatelji zbe\xc5\xbei iz hotela, stopi v avtomobil in se odpelje stran. Nato skupaj s prijatelji pri\xc4\x8dne plesati v avtomobilu. Potem skupaj s plesalci izvede plesno to\xc4\x8dko v hotelski avli in ob koncu lu\xc4\x8di ugasnejo. Potem s prijatelji iz avtomobila izginejo v tovornjaku ter odidejo na ozko ulico. Pozno pono\xc4\x8di pri\xc4\x8dne de\xc5\xbeevati. Britney Spears s svojimi prijatelji ple\xc5\xa1e v de\xc5\xbeju, pred klubom pa se prika\xc5\xbee skupina paparazzev. Na koncu se izka\xc5\xbee, da je njen ples na de\xc5\xbeju negativna novica o njej, ki so jo prek televizije poro\xc4\x8dali na za\xc4\x8detku videospota.\n_START_SECTION_\nNastopi v \xc5\xbeivo\n_START_PARAGRAPH_\nS\xc2\xa0\xc2\xbbDarkchildovim remixom\xc2\xab\xc2\xa0je Britney Spears nastopila v drugem delu svoje turneje Dream Within a Dream Tour. Med nastopom, ki je bil podoben tistemu v prvem delu turneje, samo z nekaj manj\xc5\xa1imi spremembami, je Britney Spears plesala, obkro\xc5\xbeena z laserskimi lu\xc4\x8dmi. V ozadju se je na ekranu pokazala fotografija ple\xc5\xa1aste Britney Spears in dlje, ko je pela pesem, dalj\xc5\xa1i so bili lasje. Kakorkoli \xc5\xbee, na kasnej\xc5\xa1ih koncertih tega ozadja iz neznanih razlogov niso ve\xc4\x8d prikazovali. Remix je zadnji\xc4\x8d izvedla na turneji The Onyx Hotel Tour, tik pred za\xc4\x8detkom nastopa s pesmijo\xc2\xa0\xc2\xbbToxic\xc2\xab.'